# Glòria Bordons de Porrata-Doria

Glòria Bordons de Porrata-Doria (Barcelona, 22 de setembre de 1953) és filòloga, pedagoga i investigadora de la literatura. És doctora en filologia catalana i llicenciada en història de l'art. És catedràtica de la Facultat d'Educació de la Universitat de Barcelona.

## Obra lingüística i pedagògica

Ha treballat l'aplicació de la lingüística textual a la didàctica de la llengua i la literatura amb publicacions, com ara la sèrie Trèvol (1984-1990), TXT. La lingüística aplicada al comentari de textos (1998), Literatura comparada. Propostes de treball (1993), Fantasiant amor (1997), Ensenyar literatura a secùndaria (2004) —les tres darreres en col·laboració amb Ana Díaz-Plaja—, Literatura catalana contemporània (1999) —amb Jaume Subirana—, La poesia contemporània (2009) Poesia i educació: d'internet a l'aula (2009), i Poesia contemporània, tecnologies i educació (2011).

## Joan Brossa

Glòria Bordons és considerada la màxima especialista en l'obra de Joan Brossa, a qui ella considera el seu «pare espiritual». N'ha estudiat l'obra des de mitjans de la dècada de 1970 i n'ha publicat treballs com els llibres Introducció a la poesia de Joan Brossa (1988), Aprendre amb Joan Brossa (2003) i Joan Brossa entre la paraula, el gest i la imatge (2014), a més de prologar, editar i antologar bona part de l'obra brossiana i de formular-ne propostes didàctiques. Va tenir cura de la publicació de la prosa completa de Brossa, que abasta mig segle de la seva producció i inclou molts materials fins aleshores inèdits. És membre del Patronat de la Fundació Joan Brossa per expressa voluntat del poeta i n'és també vicepresidenta d'Estudis.
Va impulsar l'organització d'un simposi internacional dedicat a Joan Brossa l'any del centenari del poeta.
També ha estat comissària de l'exposició literària Em va fer Joan Brossa (2003-2007), i de les antològiques itinerants Joan Brossa. Desde Barcelona al Nuevo Mundo (2005-2007), —aquesta en col·laboració amb el xilè Sergio González Valenzuela—, Joan Brossa en las alturas y sin red (2007-2008), Bverso Brossa (2008-2009), Joan Brossa, les etceteras infinis (2011) i Joan Brossa: escolteu aquest silenci (2013-2014).
Glòria Bordons dirigeix la Càtedra Joan Brossa, creada a la Universitat de Barcelona el 2022, que posarà a disposició de la recerca sobre el poeta l'Arxiu brossa, fins aleshores allotjat en el Museu d'Art Contemporani de Barcelona.

## Referències

* ↑ «Dades personals i professionals – GLÒRIA BORDONS». Poció. [Consulta: 1r agost 2023].
* 1 2 3 Badia, Carme. «Glòria Bordons: "Brossa és el 'guerriller' i és el mag"». Núvol, 26-10-2019. [Consulta: 1r juliol 2023].
* ↑ BORDONS, G. Trèvol 1, Llengua. Barcelona: Ed. Empúries / Pub. UB, 1989. ISBN 84-7596-161-4
* ↑ BORDONS, G. TXT. La lingüística aplicada al comentari de textos. Barcelona: EUB, 1998. ISBN 84-8338-034-X
* ↑ BORDONS, G. Literatura comparada. Propostes de treball. Barcelona: Ed. Empuries, 1993. ISBN 84-7596-396-X
* ↑ BORDONS, G. Fantasiant amor. Barcelona: Edicions 62, 1997 (col. El Cangur Plus, 250). ISBN 84-297-4332-4
* ↑ BORDONS, G. Ensenyar literatura a secundària. Barcelona: Editorial Graó, 2004. ISBN 84-7827-349-2
* ↑ BORDONS, G. Literatura catalana contemporània. Barcelona: EDIUOC / Ed. Proa, 1999. ISBN 84-8256-733-0
* ↑ BORDONS, G. La poesia contemporània: una eina per canviar actituds en els futurs mestres i millorar la llengua. Barcelona: Editorial Graó, 2009. ISBN 978-84-7827-707-0
* ↑ BORDONS, G. Poesia i educació: d'internet a l'aula. Barcelona: Editorial Graó, 2009. ISBN 978-84-7827-724-7
* ↑ BORDONS, G. Poesia contemporània, tecnologies i educació. Barcelona: Publicacions de la UB, 2011. ISBN 978-84-4753-430-2
* ↑ BORDONS, G. Introducció a la poesia de Joan Brossa. Barcelona: Edicions 62 (col. Llibres a l'abast, 235), 1988. ISBN 84-297-2729-9
* ↑ BORDONS, G. Aprendre amb Joan Brossa. Barcelona: EUB, 2003. ISBN 84-8338-380-2
* ↑ BORDONS, G. Joan Brossa entre la paraula, el gest i la imatge. Barcelona: Enciclopèdia Catalana, 2014. ISBN 978-84-412-2286-1
* ↑ Nopca, Jordi. «La poesia completa de Joan Brossa: un calvari amb final feliç». ARA, 10-12-2021. [Consulta: 1r juliol 2023].
* ↑ Benassar, Sebastià. «Glòria Bordons es confessa al voltant de la prosa de Joan Brossa». Bearn - Revista de Cultura, 21-10-2010. [Consulta: 1r juliol 2023].
* 1 2 «Se crea la cátedra Joan Brossa para investigar y difundir su legado» (en castellà). La Vanguardia, 06-09-2022. [Consulta: 1r juliol 2023].
* ↑ Catàleg: Barcelona: Fundació Vila Casas / Fundació Joan Brossa, 2003. ISBN 84-931951-8-9 (català) (castellà)
* ↑ Catàleg: Barcelona: Institut Ramon Llull / Fundació Joan Brossa, 2005. ISBN 84-933081-2-9 (portuguès) (anglès) i ISBN 84-933081-1-0 (castellà) (anglès)
* ↑ Catàleg: Toledo: Junta de Comunidades de Castilla-La Mancha, 2007. ISBN 978-84-7788-479-8 (castellà) (anglès)
* ↑ «Bverso Brossa» (en castellà). Arteinformado, 2019. [Consulta: 1r juliol 2023].
* ↑ Catàleg: Barcelona: Fundació Joan Brossa / La Seca-Espai Brossa, 2013. ISBN 978-84-933081-9-3 (català) (castellà) (anglès)

## Enllaços externs

* Pàgina personal Arxivat 2006-03-04 a Wayback Machine..